Diari Oficial de la Generalitat Valenciana


Sumari del DOGV 6216, del 01-03-2010 (2010/1962)

Aprovació definitiva de la modificació puntual número 15 de las normes subsidiàries.
------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1962


Data del document
:   15-02-2010

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva
    * administració local
    * pla d'urbanisme

Aprovació definitiva de la modificació puntual número 15 de las normes subsidiàries. [2010/1962]  
Aprovació definitiva de la modificació puntual número 15 de les normes subsidiàries de Chiva, corresponent a la regulació de la compatibilitat d'usos en la zona d'edificació oberta de baixa densitat i dels usos permesos en les zones destinades a vials, aparcaments i servicis dins del sòl urbà.  
Publicat en el Diari Oficial de la Comunitat Valenciana número 6178, de data 5 de gener de 2010, un edicte sobre la informació pública de la modificació puntual número 15 de les normes subsidiàries de Chiva, no s'han presentat al·legacions, i s'ha considerat definitivament aprovada; ha quedat la seua redacció de la manera següent:  
«A) Nova redacció dels articles de les ordenances  
4.1. Regulació de la compatibilitat d'usos en la zona d'edificació oberta de baixa densitat   
Article 43. Usos permesos  
a) Es destinarà esta zona a ús predominantment residencial, permetent-se en solars propis i exclusius l'existència d'edificis i locals d'ensenyament, religiosos, cívics, culturals, comercials, d'oficines, esportius i d'esplai.  
Estes dotacions poden establir-se ocupant el mateix solar, però no de forma mixta amb la residencial.   
b) No obstant l'anterior, només a l'efecte de condicions d'ús es considerarà compatible l'ús docent per a centres d'Educació Infantil de primer cicle amb l'ús de vivenda unifamiliar.   
No s'admeten activitats estranyes a les esmentades.  
Article 59. Urbanitzacions amb pla parcial aprovat  
Les zones qualificades com a residencial oberta de baixa densitat amb pla parcial aprovat definitivament amb anterioritat a estes normes, es regularan per les seues ordenances respectives, excepte quant a la compatibilitat d'usos i els aspectes que no queden previstos en aquestes, que es regiran pels articles corresponents d'estes normes subsidiàries.  
Quant a la compatibilitat d'ús, caldrà ajustar-se al que disposa l'article 43.b d'estes normes subsidiàries  
4.2). Regulació dels usos permesos en les zones destinades a vials, aparcaments i servicis dins del sòl urbà.  
Article 54. Usos permesos  
Podran construir-se aquelles edificacions necessàries per a l'ús a què estan destinats estos terrenys, com ara: coberts per als aparcaments, transformadors, depòsits, casetes de comptadors, assortidors per a la distribució d'hidrocarburs al detall per a vehicles agrícoles etc., sempre que el seu disseny es cuide prou per a harmonitzar amb el conjunt i es tracte amb material de bon aspecte i solidesa suficient per a no produir aspectes ruïnosos per falta de conservació, i sempre que es complisca, en tots els casos, les exigències que es determinen en la normativa en vigor que específicament regule cada un dels usos permesos».  
Chiva, 15 de febrer de 2010.- L'alcalde: José Manuel Haro Gil.